ai4bharat/Pralekha huggingface dataset:
وزارت اطلاعات ونشریات
جناب اپوروا چندرا نے ’’پیپلز جی 20‘‘ کی نقاب کشائی کی، جو ہندوستان کی جی 20 صدارت پر ایک ای بک ہے
جناب اپوروا چندرا، سکریٹری، اطلاعات و نشریات کی وزارت نے آج نئی دہلی میں’’ پیپلز جی20‘‘کی نقاب کشائی کی، جو ہندوستان کی جی 20 صدارت پرمبنی ایک ای بک ہے۔ اس کتاب کا اجراء پریس انفارمیشن بیورو کے پرنسپل ڈائرکٹر جنرل منیش دیسائی اور وزارت آئی اینڈ بی اور پی آئی بی کے دیگر سینئر افسران کی موجودگی میں کیا گیا۔
یہ کتاب ہندوستان کی جی20 صدارت کا مکمل سفر پیش کرتی ہے۔ کتاب تین حصوں پر مشتمل ہے، پہلا حصہ یادگاری جی20 سربراہی اجلاس سے متعلق ہے جو 9-10 ستمبر 2023 کے درمیان نئی دہلی میں منعقد ہوا تھا۔ یہ کتاب جی20 کے ڈھانچے اور کام کو سمیٹتی ہے اور ان اقدامات کی وضاحت کرتی ہے جو ہندوستان کی صدارت کی گروپنگ کے تحت اٹھائے گئے ہیں۔
دوسرا حصہ شیرپا اور فنانس ٹریک کے تحت مختلف ورکنگ گروپس کی میٹنگوں کا خلاصہ فراہم کرتا ہے اور ساتھ ہی ان اینگیجمنٹ گروپس کی میٹنگوں کا نچوڑ بھی، جو ہندوستان کےجی 20 صدر کا عہدہ سنبھالنے کے بعد سے گزشتہ سال پورے ملک میں منعقد ہوئی ہیں۔
ای بک کا آخری حصہ جن بھاگیداری پروگراموں کا ایک تصویری خاکہ پیش کرتا ہے جو گزشتہ سال ملک بھر میں منعقد ہوئے تھے جس نے ہندوستان کی جی20 صدارت کو عوامی طاقت سے چلنے والی تحریک میں تبدیل کیا تھا۔
کتاب درج ذیل یو آر ایل پر قابل رسائی ہے:
https://static.pib.gov.in/WriteReadData/userfiles/People_g20_flipbook/index.html
وزارات ثقافت
ہمالیہ کے ثقافتی ورثے کے تحفظ اور ترقی کے لئے ، ثقافت کی وزارت کے ذریعہ مالیاتی امداد کا نفاذ
ثقافت کی وزارت نے ہمالیہ کے ثقافتی وراثت کے تحفظ اور ترقی کے لئے مالیاتی امداد کی اسکیم کے نام سے معروف ایک مالیاتی گرانٹ اسکیم نافذ کی ہے، جس کا مقصد ، مرکز کے زیر انتظام علاقے جموں وکشمیر ، مرکز کے زیر انتظام علاقے لداخ، ہماچل پردیش، اترا کھنڈ، سکم اور اروناچل پردیش میں محیط ہمالیائی خطے کو فروغ دینا ، تحفظ کرنا اور اس کی ثقافت کو محفوظ کرنا ہے۔ یہ کام تحقیق ، دستاویز سازی ، تشہیر وغیرہ کے ذریعہ کیا جائے گا۔ اس اسکیم کے تحت ، ثقافتی وراثت، قدیم مخطوطوں کا تحفظ، ادب ، آرٹ اور کرافٹس اور موسیقی اور رقص ، آرٹ اور ثقافت کے آڈیو ویزیول پروگراموں کے ذریعہ تشہیر اور روایتی اور لوک آرٹ میں تربیت کے ذریعہ موسیقی اور رقص جیسی ثقافتی سرگرمیوں / تقریبات کی دستاویز سازی سے متعلق مطالعہ اور تحقیق کرنے کے لئے ،کالجوں اور یونیورسٹیوں سمیت رضا کار تنظیموں کو مالی امداد فراہم کی جاتی ہے۔اسی تنظیم کے لئے سالانہ بنیاد پر 10 لاکھ روپے کی زیادہ سے زیادہ رقم فنڈ کے طور پر فراہم کی جاتی ہے ۔ اسکیم سے متعلق ماہرین کی مشاورتی کمیٹی  زیادہ سے زیادہ حد سے تجاوز کرتے ہوئے رقم کے بارے میں سفارش کرنے کا اختیار رکھتی ہے۔ البتہ اس اسکیم میں سے بڑی ہوئی رقم 30 لاکھ سے زیادہ نہیں ہوسکتی۔
ہمالیہ کے ثقافتی وراثت کے تحفظ اور ترقی کے لئے مالیاتی امداد کی اسکیم کے تحت گزشتہ تین برسوں میں ہمالیائی ریاستوں کی جانب سے موصول ہونے والی تجاویز کی تعداد درج ذیل ہے:
|
|
سال
|
|
موصولہ تجاویز کی تعداد
|
|
2018-19
|
|
130
|
|
2019-20
|
|
131
|
|
2020-21
|
|
156
ہمالیہ کے ثقافتی وراثت کے تحفظ اور ترقی کے لئے مالیاتی امداد کی اسکیم ، ایک مالیاتی گرانٹ کی اسکیم ہے، جس کا انتظام وزارت ثقافت ، خاص طور پر ہمالیائی ریاستوں نیز مرکز کے زیر انتظام جموں وکشمیر ، مرکز کے زیر انتظام علاقے لداخ، ہماچل پردیش، اترا کھنڈ، سکم اور ارونا چل پردیش سمیت ہمالیائی ریاستوں کے ثقافتی ورثے کے تحفظ اور ترقی کے لئے کرتی ہے۔ مذکورہ اسکیم مرکزی شعبے کی ایک اسکیم ہے اور ریاستی سرکاروں کو براہ راست رقم جاری نہیں کی جاتی ہے ، البتہ ہمالیہ کے ثقافتی وراثت کے تحفظ اور ترقی کے لئے مالیاتی امداد کی اسکیم کے تحت غیر سرکاری تنظیموں کو ، ریاست وار جاری کردہ رقوم کی تفصیلات میں رقم کو 22-2021 میں بڑھا کر 47347640 روپے  کردی گئی ہے ، جو کہ 21-2020 میں 33600000 روپے  کی رقم تھی۔
یہ معلومات ثقافت، سیاحت اور شمال مشرقی خطے کی ترقیات کے وزیر جناب جی کشن ریڈی نے آج لوک سبھا میں فراہم کیں۔
سٹرک ٹرانسپورٹ اور شاہراہوں کی وزارت
این ایچ اے آئی نے قومی شاہراہوں کے ساتھ ساتھ کی گئی شجرکاری کی نگرانی کے لئے ایک موبائل ایپ ‘ہرت پتھ’ کا آغاز کیا، آر اوز/ پی ڈیز/ ماہرین کے لئے یوزر آئی ڈی تیار کرنے کا کام شروع کیا گیا اور اس ایپ کو استعمال کرتے ہوئے اب تک تقریباً 7800 پودوں کو جیو ٹیگ کیا گیا ہے۔
این ایچ اے آئی نے اپنے سلور جوبلی سال کے موقع پر 25 دن میں 25 لاکھ پودے لگائے ہیں
نئی دہلی، 21 اگست 2020، سڑک ٹرانسپورٹ اور شاہراہوں کی وزارت کے تحت کام کرنے والے سرکاری شعبے کے ادارے نیشنل ہاویز اتھارٹی آف انڈیا  نے اپنے شجرکاری کے پروجیکٹوں کے تحت لگائے گئے ہر ایک پودے کے مقام ، نشو و نما،قسم سے متعلق تفصیلات، رکھ رکھاؤ سے متعلق سرگرمیوں، اپنی فیلڈ یونٹوں میں سے ہر ایک کے نشانوں اور کامیابیوں کی نگرانی کے لئے ایک موبائل ایپ ‘ہرت پتھ’ تیار کیا ہے۔ اس ایپ کا افتتاح آج سڑک ٹرانسپورٹ اور شاہراہوں کے مرکزی وزیر جناب نتن گڈکری نے کیا ۔
این ایچ اے آئی کی ایک ریلیز کے مطابق اس نے ملک کے لئے اپنی خدمات کے 25 سالوں کی یاد میں حال ہی میں ملک گیر سطح پر شجر کاری کی ایک مہم ‘ہرت بھارت سنکلپ’ شروع کی ہے جو کہ ماحولیات کے تحفظ کے لئے اس کی عہد بندی کے مطابق ہے۔ اس پہل کے تحت این ایچ اے آئی نے 21 جولائی سے 15 اگست 2020 تک قومی شاہراہوں کے ساتھ ساتھ 25 دن میں 25 لاکھ سے زیادہ پودے لگائے ہیں۔ اس مہم کی وجہ سے رواں سال کے دوران لگائے گئے پودوں کی مجموعی تعداد 35.22 لاکھ ہوگئی ہے۔
قومی شاہراہوں کو مزید ہرا بھرا بنانے کے اجتماعی مقصد کو حاصل کرنے کے لئے این ایچ اے آئی کے علاقائی دفاتر نے ملک گیر سطح کی شجرکاری کی مہم میں سرگرمی کے ساتھ حصہ لیا۔ اس سلسلے میں اترپردیش میں سب سے زیادہ 5 لاکھ سے زیادہ پودے لگائے گئے۔ اس کے بعد راجستھان میں تین لاکھ سے زیادہ اور مدھیہ پردیش میں 2.67 لاکھ پودے قومی شاہراہوں کے ساتھ ساتھ لگائے گئے۔
ایپ کا آغاز کرنے کے بعد این ایچ اے آئی نے فوراً ہی 150 سے زیادہ آر اوز/ پی ڈیز/ باغبانی ماہرین کی یوزر آئی ڈی تیار کرنے کا کام شروع کیا۔ اس کے علاوہ تقریباً 7800 پودوں کو جیو ٹیگ بھی کیا گیا ہے۔
این ایچ اے آئی نے سال 2020 میں ایک پائیدار شجر کاری کی مہم چلانے کا منصوبہ بنایا ہے۔اس منصوبے کے مطابق قومی شاہراہوں کے ساتھ ریاستی حکومت کی ایجنسیوں اور پرائیویٹ شجر کاری ایجنسیوں کے تعاون سے 72 لاکھ پودے لگائے جائیں گے۔ اس کے علاوہ این ایچ اے آئی شجر کاری اور جنگلات لگانے، زراعت، باغبانی کا تجربہ رکھنے والے ماہرین کا تقرر بھی کررہی ہے۔ اس کے ہر ایک علاقائی دفتر کے لئے موزوں پس منظر اور تجربہ رکھنے والے دو پروفیشنلز کو مقرر کیا جارہا ہے۔
این ایچ اے آئی نے قومی شاہراہوں کے اسٹریجز کو شناخت کیا ہے اور وہ ان اسٹریچز کے ساتھ ساتھ کی گئی اور کی جانے والی شجر کاری کا ڈاٹا بیس بھی تیار کررہی ہے۔ موبائل ایپ ‘ہرت پتھ’ کے آغاز سے ملک بھر میں ہری بھری شاہراہیں تیار کرنے میں مزید مدد ملے گی۔
۔۔۔۔۔۔۔۔۔۔۔
م ن۔ ا گ۔ن ا۔
U-4717
(Visitor Counter : 468
صحت اور خاندانی بہبود کی وزارت
بھارت فعال معاملوں میں مسلسل کمی کے ایک مستقل راستے پرگامزن
ایک ماہ کے بعد پہلی بار فعال معاملوں کی تعداد 9 لاکھ سے کم
بازیابی کے نئے معاملے مستقل تیسرے ہفتے نئے تصدیق شدہ معاملوں سے زیادہ
بھارت میں فعال معاملوں میں مسلسل کمی کا رجحان درج کیا گیا ہے۔ایک ماہ بعد پہلی بار ،فعال معاملے نولاکھ سے بھی کم ہوگئے ہیں۔بھارت میں نو ستمبر کو 8.97 لاکھ فعال معاملے درج کئے جانے کے بعد آج 8.93 لاکھ فعال معاملے درج کئے گئے ہیں۔
حال میں فعال معاملے 8,93,592 ہیں ، جو ملک کے مثبت معاملوں کا 12.94فی صد ہے ،جس سے کُل معاملوں میں مستقل گرتی ہوئی فی صد ظاہر ہوتی ہے۔
فعال معاملوں میں فی صد کی کمی کے رجحان کو صحت یاب ہونے والے معاملوں میں اضافے سے کافی مدد ملی ہے ۔کُل صحت مند ہونے والے معاملے 59,06,069 ہیں ۔ فعال معاملوں اور بازیابی کے معاملوں کے درمیان کا فرق 50 لاکھ ( (50,12,477کو تجاوز کرچکا ہے۔
بازیابی کے معاملوں میں مسلسل اضافے سے یہ فرق مسلسل بڑھتا جارہا ہے۔
بازیابی کے معاملوں کی بڑھتی ہوئی تعداد سے قومی بازیابی کی شرح مزید بہتر ہوکر 85.52 فی صد تک پہنچ گئی ہے۔گزشتہ 24 گھنٹے کے دوران 78,365 افراد کو صحت یاب ہونے کے بعد اسپتالوں کے چھٹی دی جاچکی ہے،جبکہ نئے تصدیق شدہ معاملوں کی تعداد 70,496 ہے۔
بھارت میں مسلسل تین ہفتوں سے بازیابی کے معاملے نئے معاملوں سے زیادہ ہیں۔ان تین ہفتوں کے دوران نئے معاملوں میں کمی کا ایک مسلسل رجحان ظاہر ہوتا ہے۔
یہ ریاستوں / مرکز کے زیر انتطام علاقوں اور مرکزی حکومت کی جانب سے جامع ٹیسٹنگ ، ٹریکنگ ، فوری طور پر اسپتال میں داخل ہونا اور معیاری علاج کے پروٹوکول کی پاسداری جیسی مشترکہ کارروائی کا نتیجہ ہے جس نے سرکاری اور نجی اسپتالوں میں اور گھر سے الگ تھلگ ہونے کے معاملات میں طبی دیکھ بھال کے معیار کو یقینی بنایا ہے۔
صحت مند ہونے والے نئے معاملوں کے 75 فی صد معاملے دس ریاستوں اور مرکز کے زیرانتظام علاقوں میں دیکھے گئے ہیں جن میں مہاراشٹر،کرناٹک ،کیرالہ،آندھرا پردیش ،تمل ناڈو ،اترپردیش ،اڈیشہ ،مغربی بنگال ،دہلی اور مدھیہ پردیش شامل ہیں۔
صرف مہاراشٹر میں ایک دن میں صحت مند ہونے والوں کی تعداد 15 ہزار سے زیادہ ہے۔
گزشتہ 24 گھنٹے کے دوران 70496 نئے معاملوں کی تصدیق ہوئِی ہے۔
نئے معاملوں کے 78فی صدمعاملے دس ریاستوں اور مرکز کے زیر انتظام علاقوں میں درج ہوئے ہیں۔
مہاراشٹر سب سے زیادہ نئے معاملے درج کرنے والی ریاست کے طورپر برقرار ہےجہاں 13ہزار سے زیادہ معاملے درج ہورہے ہیں جبکہ کرناٹک میں یہ تعداد دس ہزار ہے۔
گزشتہ 24گھنٹے کے دوران 964 اموات درج کی گئی ہیں۔
ان معاملوں کےتقریباً 82فی صد دس ریاستوں اور مرکز کے زیر انتظام علاقوں میں مرکوز ہیں۔
اموات کے نئے معاملوں میں 37فی صد سے زیادہ معاملے مہاراشٹر میں درج کئے گئے ہیں۔
تفریحی مقامات اور اس جیسی جگہوں پر لوگوں کی کثیر تعداد تفریح کے لئے آتی ہے۔ کووڈ19 انفیکشن کے پھیلاؤ کو روکنے کے لئے ، وزارت صحت اور خاندانی بہبود نے تفریحی پارکس اور اسی طرح کے مقامات پر عمل پیرا ہونے والے حفاظتی اقدامات پر ایس او پی جاری کی ہے۔ اس تک رسائی حاصل کی جاسکتی ہے:
ttps://www.mohfw.gov.in/pdf/SOPonpreventivemeasurestobefollowedinEntertainmentParksandsimilarplacestocontainspreadofCOVID19.pdf
ریلوے کی وزارت
ریلوے فریٹ نے 2020 میں مال کی سب سے زیادہ لدائی  درج کی اور اس سال نومبر میں گزشتہ سال کی اسی مدت کے مقابلے میں 9 فیصد کا اضافہ درج کیا
بھارتی ریلوے کے لئے نومبر 2020 کے مہینے میں کمائی اور لدائی کے معاملے میں مال ڈھلائی کی اعلیٰ سطح برقرار
نومبر 2020 کے مہینے میں بھارتی ریلوے نے لوڈنگ 109.68 ملین ٹن رہی جو گزشتہ برس کی اسی مدت کی لوڈنگ  کے مقابلے میں 9 فیصد زیادہ ہے
تہواروں کی چھٹیوں اور گردابی طوفان نیوار کے سبب مال کی لدائی متاثر ہونے کے باوجود بھارتی ریلوے نے گزشتہ 3 مہینے میں  مال ڈھلائی لوڈنگ میں متاثر کن اعداد و شمار درج کئے
نئی دہلی، یکم دسمبر 2020 ۔ بھارتی ریلوے کے ذریعے نومبر 2020 کے مہینے میں کمائی اور لوڈنگ کے معاملے میں مال ڈھلائی کی اعلیٰ سطح کو برقرار رکھنے کا سلسلہ جاری رہا۔
مشن موڈ پر، بھارتی ریلوے کی نومبر 2020 کے مہینے کے لئے مال کی لدائی گزشتہ سال کی لوڈنگ اور اسی مدت کی کمائی سے پار کرگئی ہے۔
نومبر 2020 کے مہینے میں بھارتی ریلوے کی لوڈنگ 109.68 ملین ٹن رہی، جو گزشتہ برس کی اسی مدت کی لوڈنگ  کے مقابلے میں 9 فیصد زیادہ ہے۔ اس مدت میں بھارتی ریلوے نے مال ڈھلائی سے 10657.66 کروڑ روپئے کی کمائی کی، جو گزشتہ برس کی اسی مدت کی کمائی  کے مقابلے میں 449.79 کروڑ روپئے  زیادہ ہے۔
نومبر 2020 کے مہینے میں بھارتی ریلوے کی لدائی 109.68 ملین ٹن رہی، جس میں 48.48 ملین ٹن کوئلہ، 13.77 ملین ٹن خام لوہا، 5.1 ملین ٹن خوردنی اناج، 5.41 ملین ٹن کھاد اور 6.62 ملین ٹن سیمنٹ  شامل ہے۔
اس مدت کے دوران نومبر 2020 میں یومیہ اوسط ویگن لوڈنگ 58726 رہی، جو اکتوبر 2020  کے مقابلے میں 4.6 فیصد زیادہ ہے۔
تہوار کی چھٹیوں اور گردابی طوفان نیوار کے سبب مال کی لدائی متاثر ہونے کے باوجود بھارتی ریلوے نے گزشتہ 3 مہینوں میں  تیزی کے ساتھ اقتصادی بازیابی کا اشارہ دیتے ہوئے مال ڈھلائی کے معاملے میں متاثرکن اعداد و شمار درج کرنے کا سلسلہ جاری رکھا۔
قابل ذکر ہے کہ ریلوے فریٹ کی نقل و حمل کو پرکشش بنانے کے لئے بھارتی ریلوے میں کئی طرح کی رعایتیں / چھوٹ دی جارہی ہے۔
قابل توجہ ہے کہ مال ڈھلائی نقل و حمل میں بہتری کو ادارہ جاتی شکل دی جائے گی اور اس میں آنے والے زیرو بیسڈ ٹائم ٹائم کو شامل کیا جائے گا۔
بھارتی ریلوے نے کووڈ-19 کے وقت کا استعمال اپنی چوطرفہ صلاحیت اور کارکردگی کو بہتر بنانے کے لئے کیا ہے۔
وزارت آیوش
جناب کرن رجیجو نے کووڈ-19 دیکھ بھال کے لئے دوا میں استعمال ہونےوالے 20 پودوں پر ای-بک جاری کی
نئی دہلی 8جون 2021: آیوش  کے مرکزی وزیرمملکت جناب کرن رجیجو نے آج کووڈ-19 کے علاج کے لئے دوامیں استعمال ہونے والے 20 پودوں پر ایک ای –بک جاری کی۔ نیشنل میڈیکل پلانٹس بورڈ  نے دوا میں استعمال ہونےوالے اہم پودوں اور علاج سے متعلق ان کی خصوصیات کی اہمیت کو سامنے کے لانے کے لئے ایک ای-بک ‘‘20 میڈیسنل پلانٹس فار2021 فار کووڈ-19 کیئر’’ تیار کی ہے۔ یہ دوا میں استعمال ہونےوالے پودے دیکھ بھال کے معیارات کےساتھ کووڈ-19 کی روک تھام اور بندوبست میں کارآمد ہیں۔
اس ای بک میں بتائی گئی جڑی بوٹیوں کوبخار، کھانسی، کمزوری اور درد وغیرہ کی حالت میں استعمال کیا جاسکتا ہے۔ اس ای بک میں دوا میں استعمال ہونے والے پودوں کے بوٹینکل نام، مقامی نام، کیمیکل کانسٹی ٹوینٹس، علاج سے متعلق خصوصیات،فارماکولوجیکل اصولوں اور اہم فارمولیشنس کودرج کیا گیا ہے۔ یہ دوا میں استعمال ہونےوالے پودوں کی اہمیت اور تنوع کے بارے میں عوام میں بیداری پیدا کرے گی اور معلومات فراہم کرائے گی، جو دیکھ بھال کے معیارات کے ساتھ ساتھ کووڈ-19 کی روک تھام اوربندوبست میں کارآمد ہے۔
ای بک جاری کرتے ہوئے جناب کرن رجیجو نے ملک بھر میں دوا میں استعمال ہونے والے پودوں کی کھیتی اور تحفظ کو فروغ دینے کے لئے نیشنل میڈیسنل پلانٹس بورڈ کی حوصلہ افزائی کی۔ سکریٹری آیوش ویدیہ جناب راجیش کوٹیچا نے ملک بھر میں دوا میں استعمال ہونے والے پودوں کی کھیتی ، تحفظ اور مارکیٹنگ کے لئے این ایم پی بی کی کوششوں کی تعریف کی۔ ڈاکٹر جے ایل این شاستری، سی ای او ، این ایم پی بی نے ہربل دواؤں کے استعمال کے بارے میں بہتر سوجھ بوجھ پیدا کرنے کے لئے مقامی آبادی میں بیداری پیدا کرنے پر زور دیا۔
وزارت دفاع
وائس ایڈمرل دنیش کے ترپاٹھی اے وی ایس ایم-این ایم نےڈائریکٹر جنرل نیول آپریشنس کی حیثیت سے چارج سنبھالا
نئی دہلی13،اگست 2020
وائس ایڈمرل دنیش کے ترپاٹھی نے وی ایس ایم-این ایم نے 13 اگست 2020 کو یعنی آج ڈائریکٹر جنرل نیول آپریشنس کی حیثیت سے چارج سنبھال لیا۔ وہ نیشنل ڈیفنس اکیڈمی کھڑک واسلا سے فارغ التحصیل ہیں اور انہیں یکم جولائی 1985 میں بحریہ میں کمیشن ملا تھا۔
فلیگ آفیسر کمیونیکیشن اور الیکٹرانک میں مہارت رکھتے ہیں اور انہوں نے سگنل کمیونیکیشن آفیسر اور الیکٹرانک وارفیر آفیسر کی حیثیت سے بحریہ کے فرنٹ لائن کے بحری جہازوں میں خدمات انجام دی ہیں اور بعد میں گائیڈڈ میزائل ڈسٹرایر آئی این ایس ممبئی کے ایگزیکٹو آفیسر اور پرنسپل وارفیر آفیسر کی حیثیت سے خدمات انجام دیں۔
انہوں نے ویلنگٹن کے ڈیفنس سروسز اسٹاف کالج سے گریجویشن کیا ہے، جہاں انہیں تھمیا ایوارڈ دیاگیا۔ وائس ایڈمرل دنیش کے ترپاٹھی نے 08-2007 میں امریکی بحری جنگی کالج رینیوپورٹ، رہوڈ آل لینڈ میں نیول ہایر کمانڈ کورس اور نیول کمانڈ کالج میں شرکت کی، جہاں انہوں نے پروقار روبرٹ ای- بیٹ مین انٹرنیشنل پرائز جیتا۔
انہوں نے آئی این ایس وناش، آئی این ایس کرچ اور آئی این ایس ترشول کی کمانڈ کی اور مختلف اہم آپریشنل اور اسٹاف تقرریوں پر فائز ہوئے۔ وہ بحری ہیڈکوارٹر میں نیول اسٹاف  کے اسسٹنٹ سربراہ بھی رہے۔
فلیگ آفیسر نے 15 جنوری 18 سے 30 مارچ 19 تک ایسٹرن فلیٹ کی کمانڈ کی۔19جون کو وائس ایڈمرل رینک پر ترقی حاصل کی۔ وہ کیرالہ ایزی مالا میں پروقار انڈین نیول اکیڈمی کے کمانڈینٹ کی حیثیت سے بھی مقرر ہوئے۔ اکیڈمی کو مسلح افواج کے سپریم کمانڈر کی طرف سے 19 نومبر کو پریزڈینٹس کلر سے نوازا گیا تھا۔
فلیگ آفیسر اتی وشیشٹ سیوا میڈل، نوسینا میڈل سے بھی نوازے جاچکے ہیں۔ا نہیں یہ ایوارڈز ان کی زبردست فرض شناسی کی وجہ سے دیے گئے تھے۔ وہ بین ااقوامی تعلقات اور آرٹ سائنس آف لیڈر شپ کے طالب علم ہیں۔
...............................................................
م ن، ح ا، ع ر
13-08-2020
U-4499
(Visitor Counter : 105
امور صارفین، خوراک اور عوامی تقسیم کی وزارت
ملکی ضروریات کو پورا کرنے کے لیے ملک میں غذائی اجناس کا وافر ذخیرہ دستیاب: مرکز
گندم،آٹے اور چاول کی قیمتیں کنٹرول میںگزشتہ ہفتے کے دوران گندم اور چاول کی خوردہ اور تھوک قیمتوں میں کمی اور گندم کے آٹے کی قیمتیں مستحکم رہیں
پچھلے دو سالوں کے دوران گندم اور چاول کی قیمتیں کم و بیش اسی طرح بڑھی ہیں جو متعلقہ سالوں کے دوران ایمایس پی میں اضافہ ہوا ہے۔ 2021-22 کے دوران قیمتیں نسبتاً کم تھیں کیونکہ قیمتوں پر قابو پانے کے لیے تقریباً80 ایل ایم ٹی غذائی اجناس او ایم ایسایسکے ذریعےاوپن مارکیٹ میں اتارے گئے تھے۔
حکومت ہند گیہوں اور چاول سمیت ضروریاشیاء کی قیمتوں کے منظر نامے کی باقاعدگی سے نگرانی کر رہی ہے اور جہاں ضرورت ہو اصلاحی اقدامات کر رہی ہے۔
غیر معمولی جیو جغرافیائی صورتحال کی وجہ سے، خریداری تھوڑی سی نچلی طرف رہی اس لیے، حکومت ہند نے اب تک اوایمایسایس کے ذریعے مارکیٹ میں مداخلت نہیں کی تھی۔ تاہم، حکومت ہندوستان قیمتوں کے منظر نامے سے بخوبی واقف ہے اور ہفتہ وار بنیادوں پر اس کی باقاعدگی سے نگرانی کیجاتی ہے۔
حکومت نے قیمتوں میں مزید اضافے سے بچنے کے لیے فعال اقدامات کیے ہیں اور گندم کے معاملے میں 13.05.2022 سے اور چاول کی صورت میں 08.05.2022 سے برآمدی ضوابط نافذ کیےگئے تھے۔ اس کے بعد گندم اور چاول کی قیمتوں پر فوری طور پر قابو پایا گیا۔
قیمتوں پر قابو پانے اور سماج کے کمزور طبقوں کو کسی قسم کی مشکلات سے بچانے کے لیے، حکومت ہند نے پردھان منتری غریب کلیانانّیوجنا  کو اکتوبر 2022 سے دسمبر 2022 تک مزید تین ماہ  کے لیے بڑھا دیا ہے تاکہ یہیقینی بنایا جا سکے کہ ملک کے غریبوں اور ناداروں کو آئندہ تہوار کے موسم میں کسی قسم کی مشکلات کا سامنا نہ کرنا پڑے اور انہیں بازار کی منفی قوتوں سے محفوظ رکھا جائے۔
حکومت ہند نے اس بات کو یقینی بنایا ہے کہ نیشنل فوڈ سیکورٹی ایکٹ کی ضروریات کو پورا کرنے کے لیے اناج کا وافر ذخیرہ، دیگر فلاحی اسکیمیں اور پی ایم جی کے اےوائیکی اضافی ضروریات مرکزی پول میں دستیاب ہیں اور قیمتیں کنٹرول میں ہیں۔
ش ح۔ ش ت۔ج
Uno-10953
(Visitor Counter : 70
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 185.90 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 10,889 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 946 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,04,329 ہوگئی ہے۔
پچھلے 24 گھنٹوں کے دوران 796 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.20 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.45 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,06,251 ٹیسٹ کئے گئے۔
محنت اور روزگار کی وزارت
این سی ایس پر اگست 2023 میں سرگرم آسامیوں کی تعداد میں بھاری اضافہ دیکھنے کو ملا
این سی ایس پورٹل پر 28 اگست 2023 کو ایک ملین سے زیادہ سرگرم آسامیاں رجسٹرڈ ہوئیں
محنت اور روزگار وزارت کے پورٹل نیشنل کیرئر سروسز میں 28 اگست 2023 کو ایک ملین سے زیادہ سرگرم آسامیاں رجسٹرڈ ہوئیں ہیں۔ یہ آسامیاں پبلک سیکٹر اور پرائیویٹ سیکٹر دونوں کے مختلف آجروں کی جانب سے این سی ایس پورٹل پر رجسٹر کی گئیں جو اب بھی بھرتی کے لئے کھلی ہوئی ہیں۔
ایک ملین سرگرم آسامیوں میں سے تقریبا ایک تہائی آسامیاں نئے فارغین کے سلیکشن کے لئے نوٹیفائی کی گئی ہیں جس سے تازہ فارغین کو روزگار حاصل کرنے کے مواقع ملیں گے۔ این سی ایس پر رجسٹرڈ آسامیوں میں سے ایک بڑی تعداد ٹیکنیکل سپورٹ ایگزیکیٹیو ، سیلز ایکزیکیٹیو، ڈیٹا اینٹری آپریٹرز، لوجسٹک ایکزیکیٹو، وغیرہ سے متعلق ہیں۔
این سی ایس پر میں رجسٹر ہونے والی آسامیاں مختلف شعبوں سے متعلق ہیں جس سے ملک میں مختلف شعبوں میں روزگار کے مواقع میں اضافہ ہونے کا اشارہ ملتا ہے۔ اکیاون فی صد آسامیاں ٹرانسپورٹ اور اسٹوریج سیکٹر کی ہیں، دو دیگر شعبے مثلا آپریشن اینڈ سپورٹ، آئی ٹی اور مواصلات مینوفیکچرنگ وغیرہ ہیں ، روزگار کے مواقع میں اضافہ ہونے کی توقع ہے کیونکہ تہواروں کا سیزن آنے والا ہے اور اس دوران این سی ایس پر روزگار کے مواقع میں خاطر خواہ اضافہ ہونے کا امکان ہے۔
مجموعی سرگرم آسامیوں میں سے 38 فیصد آسامیاں کل ہند بنیاد پر سلیکشن والی آسامیاں ہیں اور اٹھارہ فیصد آسامیاں کئی ریاستوں سے متعلق ہیں۔
این سی ایس نے ایک اور سنگ میل طے کرتے ہوئے این سی ایس پورٹل پر ڈیڑھ ملین آجروں کو رجسٹر کرنے کا نشانہ حاصل کیا ہے۔ 68 فیصد آجر خدمات کی سرگرمیوں سے تعلق رکھتے ہیں اور اس کے بعد مینوفیکچرنگ سیکٹر کا نمبر ہے جو 26 فیصد ہے۔
این سی ایس کیرئر سے متعلق سہولت فراہم کرنے کے لئے کوشاں ہے مثلا روزگار کی تلاش اور تال میل، کیرئر کاؤنسلنگ ، رہنمائی ، اطلاعات اور ہنر مندی کے فروغ کی جانکاری وغیرہ کا انتظام ہے۔
مکانات اور شہری غریبی کے خاتمے کی وزارت
مورخہ 02.11.2022 کو دی ہندو اخبار میں شائع ہونے والی خبر کی تردید جس کا عنوان تھا ’بھومی ہین کیمپ میں، مایوس درخواست دہندگان سے زیادہ تعداد میں الاٹی‘
’دی ہندو‘ اخبار میں 2 نومبر 2022 کو شائع ہونے والی ایک خبر کی طرف توجہ مبذول کرائی گئی ہے جس کا عنوان تھا ’بھومی ہین کیمپ میں، مایوس درخواست دہندگان سے زیادہ تعداد میں الاٹی‘۔ مذکورہ بالا خبر حقیقتاً غلط ہے۔
خبر میں دو مستفیدین کے ناموں کا ذکر کیا گیا ہے یعنی  کملا ہلدر اور  میتا رائے نے الزام لگایا ہے کہ انھوں نے ادائیگی اور دستاویزات مکمل کر لیے ہیں لیکن 2 نومبر 2022 کو مالکانہ حق کا دستاویز اور چابیاں حوالے کیے جانے والے مستحقین کی فہرست میں ان کے نام شامل نہیں کیے گئے ہیں۔
یہ واضح کیا جاتا ہے کہ محترمہ کملا ہلدر نے اپنا بینک اسٹیٹمنٹ جمع نہیں کرایا جس سے یہ ثابت ہو سکے کہ مطلوبہ رقم ان کے اپنے یا ان کے خاندان کے کسی ممبر کے بینک اکاؤنٹ کے ذریعے جمع کرائی گئی ہے۔ پالیسی کے مطابق، الاٹی کو مطلوبہ رقم اپنے اکاؤنٹ یا اپنے خاندان کے ممبر کے اکاؤنٹ سے جمع کروانے کی ضرورت ہوتی ہے اور اس پہلو کی تصدیق تمام معاملات میں احتیاط سے کی جاتی ہے۔ چونکہ کئی درخواستوں کے باوجود محترمہ ہلدر کی طرف سے مذکورہ دستاویز جمع نہیں کیا گیا تھا، اس لیے ان کا نام مستفیدین کی فہرست میں شامل نہیں تھا جنھیں 2 نومبر 2022 کو چابیاں اور قبضہ نامہ دیا گیا تھا۔ اس کے علاوہ محترمہ میتا رائے کی جانب سے مطلوبہ رقم 21 اکتوبر 2022 کو جمع کرائی گئی۔ محکمہ اکاؤنٹس سے اس کی تصدیق ہونے تک، مستفیدین کی فہرست پہلے ہی تیار کر لی گئی تھی اور 2 نومبر 2022 کو ہونے والی تقریب میں شرکت کے لیے کلیئرنس کے لیے سیکورٹی ایجنسیوں کو بھیجی جا چکی تھی۔
غیر مصدقہ حقائق پر مبنی کہانی، اس نتیجے پر پہنچ کر پروجیکٹ کے بارے میں منفی تصویر پیش کرتی ہے کہ الاٹیوں کی تعداد ان لوگوں سے زیادہ تھی جنہوں نے اہلیت کی فہرست میں جگہ بنائی لیکن بدھ کے روز مستفیدین میں ان کے نام نہیں ملے اور ان لوگوں کی طرف سے تمام رسمی کارروائیاں مکمل کرنے کے باوجود ون بی ایچ کے فلیٹ کے لیے اہل نہیں سمجھے گئے۔ اس معاملے کی حقیقت یہ ہے کہ ان 1862 میں سے صرف 1010 خاندانوں نے ادائیگی کے دعوے اور دستاویزات کی جانچ پڑتال کا عمل مکمل کیا۔ چھنٹائی کے عمل سے پتہ چلتا ہے کہ 252 معاملوں میں بڑی کمی پائی گئی یعنی سروے کے دوران پکڑے گئے پتے اور دستاویزات میں دیے گئے پتے میں فرق، 126 معاملے کم ادائیگی کے ہیں ، 57 معاملے ایسے ہیں جو شوہر اور بیوی دونوں سروے کے دوران زندہ پائے گئے لیکن میاں بیوی میں سے ایک کی موت/لاپتہ ہونے کی اطلاع ملی۔ واحد شریک حیات/ الاٹی کے نام پر فلیٹ کی تبدیلی کے لیے داخل خارج کے قانونی تقاضے پر عمل کیا جا رہا ہے۔ ڈی ڈی اے کے اہلکار ان الاٹیوں کے ساتھ مسلسل رابطے میں ہیں تاکہ ان کو قبضے کے حوالے کرنے کی رسمی کارروائیوں/ اضافی دستاویزات کو مکمل کرنے میں مدد فراہم کی جا سکے۔ دستاویزات/ ادائیگی میں مذکورہ بالا خامیوں کی وجہ سے ان الاٹیوں کا نام فہرست میں شامل نہیں کیا جا سکا۔
اخبار کے نمائندے نے مذکورہ پہلوؤں پر ڈی ڈی اے کے مجاز افسران کے تبصرے طلب کرنے کی زحمت گوارا نہیں کی جس میں ایک انجینئر کے بیان کا عجیب حوالہ دیا گیا جو پریس کو کوئی بیان جاری کرنے کا مجاز نہیں تھا۔ لہٰذا، غیر تصدیق شدہ حقائق کی بنیاد پر خبر کا ایک واضح نتیجہ اخذ کرنا انتہائی غلط اور صحافت کی اخلاقیات کی خلاف ورزی ہے۔
اس لیے اشاعتی ادارے سے گزارش ہے کہ مذکورہ بالا تردید اپنے اخبار میں شائع کرے تاکہ اس منصوبے کے بارے میں مکمل تصویر قارئین/عوام کو دکھائی جائے۔
اقلیتی امور کی وزارتت
مرکزی حکومت کی جانب سے اقلیتی امور کی وزارت کو ختم کئے جانے کے امکان سے متعلق رپورٹ غلط اور حقائق کے خلاف ہے
میڈیا کے کچھ حلقوں میں ایسی خبریں آئی ہیں جن میں کہا گیا ہے کہ مرکزی حکومت کی جانب سے اقلیتی امور کی وزارت کو ختم کئے جانے کا امکان ہے۔ یہ خبرریں جھوٹی اور حقائق کے خلاف ہیں۔ اقلیتی امور کی وزارت نے ان خبروں کی تردید کی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-11001
(Visitor Counter : 82